Timeslab, d iwudam inaddayen i d-ibanen deg uḥric “Annar n tibbehbi” ur nesɛi ara tawuri meqqren deg uḍris, maca tamsawalt Tajeǧǧigt teglem-itent-id s tewzel. Terra lwelha-s ɣer tigawin-nsent i d-yesbanen tibbehbi-nsent. Nefren-d Ddheb i tekcem tisselbi seg lweswas n tezdeg. Tettɣanfu almi dayen, segmi d-tekker, la tettɛeni deg tmeččimin n yiselsa-s. Ad tekkes inezḍan ineṭṭḍen fell-asen.